સમયનું ચક્રનું ઝડપી ફરી રહ્યું છે. દેશની રાજનીતિમાં પ્રણવ મુખરજીના શબ્દનું હંમેશાં વજૂદ રહ્યું છે. પ્રણવ મુખરજી પાસે સ્વયંનું વિઝડમ છે. હંમેશાં તેઓ આફતના સમયે કોંગ્રેસ પક્ષ માટે ‘ટ્ર્બલશૂટર' સાબિત થયાં છે. રાષ્ટ્રપતિ તરીકેના સર્વોચ્ચ પદની જવાબદારી નિભાવી ચૂકેલાં પ્રણવ મુખરજીને હવે શું વડાપ્રધાન થવાની ઈચ્છા થઈ રહી છે ? આ સવાલનો પ્રત્યુત્તર ભવિષ્યના ગર્ભમાં છુપાયેલો છે. ઈ.સ.૧૯૬૯ના વર્ષની વાત છે. મિદનાપોર લોકસભાના બાય-ઈલેક્શનમાં અપક્ષ ઉમેદવાર વી.કે.ક્રિષ્નામેનનનું પ્રચાર કેપ્મેઈન કરવામાં પ્રણવ મુખરજી સફળ રહ્યાં. તે સમયે તત્કાલીન વડાપ્રધાન ઈન્દિરા ગાંધીએ ૩૪ વર્ષીય પ્રણવબાબુની પ્રતિભાશક્તિને ઓળખી લીધી હતી. પ્રણવ મુખરજી એ સમયે પણ અભ્યાસુ હતાં અને તર્કબદ્ધ રીતે લોકો વચ્ચ ધારદાર સંવાદ કરતાં હતાં.